|  |
| --- |
| Chembo  Att.: Helle Rasmussen |

|  |
| --- |
| Center for By Land og Vand |

|  |
| --- |
| Natur og Miljø  Prøvestensvej 52  3000 Helsingør  Cvr nr. 64 50 20 18  Dato 26.09.2016  Sagsnr. 16/  Sagsbeh.  **Malene Kamstrup**  Ingeniør  Tlf. 49 28 24 54  mka55@helsingor.dk  www.helsingor.dk |

|  |
| --- |
|  |

**Nye råvarer og hjælpestoffer er ikke godkendelsespligtige**

Tak for din ansøgning af 9. september 2016, hvor du ønsker at hente en række nye råvarer og hjælpestoffer til jeres virksomhed i Kvistgård. I dette brev afgør Helsingør Kommune, at I kan bruge produkterne uden yderligere godkendelse.

**Baggrund**

I bilag 4 i jeres miljøgodkendelse er en liste over råvarer og hjælpestoffer I må bruge.

Nationalbanken er på vej med at lukke deres mønt- og seddelfremstilling, og I har derfor tilbudt at nedtage deres galvanoudstyr og i samme omgang medtage deres kemikalier til galvano. Der er sammenfald med den kemi, som I i forvejen har på Chembo. Så I forventer at kunne supplere jeres egne bade med kemi fra Nationalbanken.

Herudover vil I udskifte noget af jeres gamle udstyr med noget af det nye udstyr fra København. I vil ikke sætter nyt op på Chembo – men vi udskifte visse steder.

I oplyser, at

* 19 af der tyve produkterne er mærkningspligtige efter CLP
* Fire stoffer fra miljøstyrelsens liste over uønskede stoffer (borsyre, formaldehyd, kobbersulfat og nikkel) findes i de nye produkter. I bruger dog i forvejen disse stoffer.
* Nikkel er omfattet af miljøstyrelsens vejledning om industrispildevand. Nikkel er dog også omfattet af jeres tilladelse til tilslutning af spildevand til kloak.

**Kommunens vurdering**

Kommunen vurderer, at disse nye råvarer og hjælpestoffer ikke er godkendelsespligtige i sig selv, og at I kan bruge dem uden en særskilt miljøgodkendelse. De nye råvarer og hjælpestoffer bliver hermed en del af bilag 4 i jeres miljøgodkendelse.

**Kommunens afgørelse**

Med hjemmel i miljøbeskyttelsesloven §33 afgør Helsingør Kommune at Chembo A/S, Oldenvej 13a og 15, 3490 Kvistgård kan tage følgende råvarer og hjælpestoffer i brug:

STORE LOKALE:

|  |  |  |  |
| --- | --- | --- | --- |
| Emballage | Vægt | Kemikalie | Bemærkninger |
| 4 stk. IBC | á 900 kg | Nikkelsulfamatbad |  |
| 1 stk. IBC | á 400 kg | Nikkelsulfamatbad |  |
| 1 stk. IBC | á 900 kg | Kobbersulfatbad |  |
| 1 stk. dunk | á 25 kg | Electroform E kobberglans |  |
| 1 stk. dunk | á 25 kg | Dyppeaffedter nr. 814 |  |
| 1 stk. dunk | á 15 kg | Stripper S til chrom |  |
| 1 stk. plast spand | á 25 kg | Forstærker CR-2426 (CrO3) |  |
| 1 stk. dunk | á 25 kg | DC-25 vandbaseret rengør. | Mærkes ikke |
| 1 stk. dunk | á 10 kg | Ansatzlösung (Cr-bad)  CrO3 el. Cr2O3 (grøn) |  |
| 1 stk. dunk | á 30 kg | Peroxidstabilisator |  |
| 1 stk. plast spand | á 5 kg | Cr-2425 (CrO3) |  |
| 2 stk. tromler | á 25 kg | Nikkelcarbonat |  |
| 2 stk. dunke | á 45 kg | Nikkelsulfamat 65% |  |

KEMIKALIERUM:

|  |  |  |  |
| --- | --- | --- | --- |
| Emballage | Vægt | Kemikalie | Bemærkninger |
| 2 stk. sække | á 50 kg | Kobbersulfat |  |
| 2 stk. sække | á 25 kg | El-affedter |  |
| 1 dk. | á 30 kg | El-affedter opl. |  |
| 1 stk. plast spand | á 20 kg | Nikkelchlorid (6 vand) |  |
| 1 stk. plast spand | á 20 kg | Ansatzsalt Anker 1127 (CrO3) |  |
| 1 stk. plast spand | á 20 kg | Borsyre |  |
| 2 stk. sække | á 25 kg | LEWATIT CATIONEXCHANGE | Mærkes ikke |

**Klagevejledning**

I kan klage over afgørelsen. Ønsker I at klage, skal I inden den 24. oktober 2016 have indtastet den i Natur- og Miljøklagenævnets klageportal, som I kan finde på klagenævnets [hjemmeside](http://www.nmkn.dk).

Visse interesseorganisationer kan også klage. Vi sender derfor kopi af afgørelsen til dem, der har ønsket det.

Vi vurderer, at der ikke er nogen med en individuel interesse i sagen, og sætter derfor ikke en annonce om afgørelsen på vores hjemmeside. Enhver kan dog komme til at se kommunens dokumenter i denne sag.

Hvis Natur- og Miljøklagenævnet modtager en klage får I besked. Nævnet videresender også klagen til kommunen. Kommunen har herefter tre uger til at kommentere klagepunkterne og fremsende alle sagens dokumenterer, så de kan indgå i Nævnets behandling af klagen. I får kopi af kommunens bemærkninger til klagen.

Det koster 500 kroner at få klagen behandlet, og Natur- og Miljøklagenævnet sender en opkrævning. I får pengene tilbage, hvis I får helt eller delvist medhold i klagen.

Afgørelsen kan også bringes for domstolene inden den 26. marts 2017.

Kopi:

* Danmarks naturfredningsforening
* Sundhedsstyrelsen

Med venlig hilsen



Malene Kamstrup

Ingeniør

|  |
| --- |
|  |